
Dátum vydania: 25. 9. 2018
Forma: Uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 7K/223/2000 Identifikačné číslo súdneho spisu: 1000896459 Dátum vydania rozhodnutia: 26. 09. 2018 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2018:1000896459.9 Uznesenie Krajský súd v Bratislave v konkurznej veci úpadcu: KVESTOR Q s.r.o., Cíferská 17, 919 35 Hrnčiarovce nad Parnou, IČO: 34 100 296, s ustanoveným správcom konkurznej podstaty JUDr. Eduardom Veterníkom, Svätoplukova 31, 821 08 Bratislava, o návrhu na zrušenie konkurzu, takto r o z h o d o l : I. Súd z r u š u j e konkurz vyhlásený na majetok úpadcu: KVESTOR Q s.r.o., Cíferská 17, 919 35 Hrnčiarovce nad Parnou, IČO: 34 100 296, v zmysle ust. § 44 ods. 1 písm. a) a d) zákona č. 328/1991 Zb. zákona o konkurze a vyrovnaní v znení neskorších predpisov (ďalej len „ZKV“). II. Súd z b a v u j e JUDr. Eduarda Veterníka, funkcie správcu konkurznej podstaty. o d ô v o d n e n i e : 1. Konkurz na majetok dlžníka KVESTOR Q s.r.o., Cíferská 17, 919 35 Hrnčiarovce nad Parnou, IČO: 34 100 296, bol vyhlásený uznesením Krajského súdu v Bratislave pod č.k. 7K/223/2000-53 zo dňa 17.10.2000 a zároveň súd do funkcie správcu konkurznej podstaty ustanovil JUDr. Alojza Prelovského, Štefánikova 3, Trnava. Na základe rozhodnutia schôdze veriteľov, ktorá sa uskutočnila dňa 07.07.2008, bol do funkcie správcu konkurznej podstaty ustanovený JUDr. Eduard Veterník. Uznesenie č. k. 7K/223/2000-217 zo dňa 07.07.2008 o jeho ustanovení do funkcie, nadobudlo právoplatnosť dňa 12.08.2008. 2. Uznesením č. k. 7K/223/2000-739 zo dňa 02.07.2018 súd schválil konečnú správu o speňažení majetku z podstaty a o vyúčtovaní odmeny a výdavkov správcu v znení dodatku ku konečnej správe zo dňa 02.10.2017, doručeného súdu dňa 05.10.2017, ktoré nadobudlo právoplatnosť dňa 11.08.2018. 3. V priebehu konkurzného konania bol speňažený všetok majetok zapísaný do konkurznej podstaty úpadcu. 4. Podaním zo dňa 17.09.2018, doručeným súdu dňa 18.09.2018, správca konkurznej podstaty oznámil splnenie záväzkov vyplývajúcich z uznesenia o schválení konečnej správy, a to: uhradenie súdneho poplatku za konkurzné konanie vo výške 397,50 Eur, vyplatenie odmeny 500,- Eur predošlému správcovi JUDr. Alojzovi Prelovskému. Uvedené skutočnosti správca preukázal výpisom z účtu a poštovým poukazom. 5. Podaním zo dňa 19.09.2018, doručeným súdu dňa 20.09.2018, správca zároveň predložil súdu návrh na zrušenie konkurzu a zbavenie funkcie správcu. 6. Súd zo spisového materiálu zistil, že úpadca nevlastní ďalší majetok, ktorý by bolo možné speňažiť v rámci ponukových kôl, a ktorý by postačoval na ďalšie pokrytie výdavkov konkurzného konania, a ktorý by umožnil správcovi uspokojiť pohľadávky konkurzných veriteľov rozvrhovým uznesením. 7. Pohľadávky konkurzných veriteľov prihlásené podľa ust. § 20 ZKV a uznané v 1. triede pre účely rozvrhu, v rámci konkurzného konania uspokojené nebudú pre nedostatok finančných prostriedkov. 8. V zmysle § 44 ods. 1 písm. a) ZKV, súd uznesením zruší konkurz, v ktorom nedošlo k potvrdeniu núteného vyrovnania, ak zistí, že tu nie sú predpoklady pre konkurz. 9. V zmysle § 44 ods. 1 písm. d) ZKV, súd uznesením zruší konkurz, v ktorom nedošlo k potvrdeniu núteného vyrovnania, ak zistí, že majetok úpadcu nepostačuje na úhradu výdavkov a odmeny správcu, pričom neprihliada na veci a pohľadávky vylúčené z podstaty, a podľa ods. 4 citovaného ustanovenia, súd zbaví správcu funkcie. 10. Správca konkurznej podstaty preukázal uhradenie nárokov na základe uznesenia o schválení konečnej správy, a preto súd v zmysle ust. § 44 ods. 1 písm. a), d) a ods. 4 ZKV zrušil konkurz a správcu konkurznej podstaty zbavil funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. Podľa § 363 Civilného sporového poriadku (ďalej len „CSP“) v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody § 365 CSP) a čoho sa odvolateľ domáha (odvolací návrh). Podľa § 364 CSP, rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1000896459.9 (dáta aktuálne k 12. 11. 2026). Záväzné je znenie zverejnené súdom.




